Legal Document

Category: 43

Text:
1. ΝΟΜΟΣ 4487 της 5/10 Μαρτ. 1930 Περί μεσιτών εγχωρίων προϊόντων. Διετηρήθη εν ισχύϊ δια του άρθρου 40 του Εισαγ. Νόμου του Αστικού Κώδικος Α.Ν. 2783/1941 (τόμ. 7 σελ. 197). Άρθρ.1.-1.Μεσίται εγχωρίων προϊόντων κατά τον παρόντα νόμον είναι οι επί σκοπώ μεσιτείας μεσολαβούντες προς σύναψιν συμβάσεως αγοραπωλησίας εγχωρίων προϊόντων, ως ταύτα ορίζονται κατωτέρω. 2.Η άσκησις του επαγγέλματος του μεσίτου εγχωρίων προϊόντων επιτρέπεται μόνον εις τους κατά τας διατάξεις του παρόντος νόμου διωρισμένους μεσίτας εγχωρίων προϊόντων. Άρθρ.9.-Όστις ενεργεί μεσιτικήν πράξιν εκ των προβλεπομένων υπό του παρόντος νόμου άνευ διορισμού τιμωρείται δια χρηματικής ποινής (μέχρι δραχ. 25.000). Το ποσόν της επιβαλλομένης ποινής επιδικάζεται, δια της αποφάσεως της επιβολής, υπέρ του ταμείου προνοίας ή συντάξεων μεσιτών εγχωρίων προϊόντων, υφ’ οιονδήποτε τύπον και τίτλον συσταθή τούτο. Μέχρι συστάσεως του ταμείου τούτου αι υπέρ αυτού χρηματικαί ποιναί κατατίθενται εις την Εθνικήν Τράπεζαν της Ελλάδος. Περί του μέτρου των χρηματικών ποινών βλ. Νόμ. 110/1945 και άρθρ. 57 Ποιν. Κώδικος (τόμ. 8 σελ. 6 και 28). 11.Γ.β.1 Μεσίτες Εγχώριων Προϊόντων Άρθρ.10.-Αι διατάξεις των προηγουμένων άρθρων εφαρμόζονται επί των εξής εγχωρίων προϊόντων: α)Κορινθιακής σταφίδος, είτε εις είδος είτε εις αποδείξεις αποταμιεύσεως (δελτία παρακρατήσεως), β)ξηράς σουλτανίνας σταφίδος, γ)ξηρών σύκων, και εις τας περιφερείας εκείνας εις τας οποίας παράγονται τα προϊόντα ταύτα εις μεγάλας ποσότητας. Αι περιφέρειαι αύται καθορίζονται δι’ αποφάσεως του επί της Εθνικής Οικονομίας υπουργού, δημοσιευομένης εις την Εφημερίδα της Κυβερνήσεως. «Δια Διαταγμάτων, εκδιδομένων τη προτάσει του επί της Εθν. Οικονομίας υπουργού, δύναται να επεκτείνηται η εφαρμογή των διατάξεων των άρθρων 1 έως 9 επί παντός εγχωρίου προϊόντος». Η εντός « » παράγρ. προσετέθη υπό του ν. 5434 (κατωτ. αρ. 2). Η εφαρμογή του νόμου τούτου επεξετάθη επί του ελαίου (Β.Δ. 29 Σεπτ./7 Οκτ. 1936) επί του καπνού (Β.Δ. 29 Ιαν./3 Φεβρ. 1938) και επί των ελαιών (Β.Δ. 24 Σεπτ./9 Οκτ. 1946). Δια της υπ’ αριθ. 117179 της 24/29 Οκτ. 1936 αποφάσεως Υπ. Εθν. Οικονομίας, ωρίσθη όπως αι διατάξεις των ν. 4487 και 5434 έχωσιν εφαρμογήν εις τον νομόν Λέσβου. Άρθρ.11.-Η ισχύς της παρ. 2 του άρθρ. 1 και του άρθρ. 9 του παρόντος άρχεται μετά τρίμηνον από της δημοσιεύσεώς του. Άρθρ.2.-1.Μεσίτης εγχωρίων προϊόντων διορίζεται ο Έλλην πολίτης, ο συμπληρώσας το 25ον έτος της ηλικίας του, ο μη καταδικασθείς επί κακουργήματι ή επί πλημμελήματι του άρθρ. 22 του Ποιν. Νόμου, πλην εάν αποκατεστάθη νομίμως, και κεκτημένος απολυτήριον εξαταξίου δημοτικού σχολείου ή ενδεικτικόν δευτέρας τάξεως ελληνικού σχολείου ή άλλης ομοταγούς σχολής. 2.Ο διορισμός γίνεται δια πράξεως του προέδρου του Εμπορικού και Βιομηχανικού Επιμελητηρίου, εντός της περιφερείας του οποίου μέλλει ο διορισθησόμενος ν’ ασκήση το επάγγελμά του, κατόπιν αιτήσεώς του προς αυτό, γραφομένης επί (δεκαδράχμου) «15δράχμου» χαρτοσήμου. Τα τέλη χαρτοσήμου εστρογγυλοποιήθησαν ως άνω υπό του Α.Ν. 1578/1939 (τ.28). Νεωτέραν νομοθεσίαν περί χαρτοσήμου βλ. εν τόμω 28. Άρθρ.3.-Εξαιρετικώς δύνανται να διορισθώσι μεσίται εγχωρίων προϊόντων, καίτοι μη κεκτημένοι τα προσόντα του άρθρου 2, οι ασκούντες το επάγγελμα του μεσίτου εγχωρίων προϊόντων κατά το τελευταίον προ της ισχύος του παρόντος νόμου έτος, μετά σύμφωνον γνωμοδότησιν της κατά το επόμενον άρθρον επιτροπής, εάν εντός εξ μηνών από της ισχύος του παρόντος νόμου υποβάλωσιν αίτησιν περί διορισμού των ως μεσιτών εγχωρίων προϊόντων προς το οικείον επιμελητήριον. Άρθρ.4.-1.Προς εξακρίβωσιν της εξασκήσεως του επαγγέλματος του μεσίτου εγχωρίων προϊόντων κατά το τελευταίον προ της ισχύος του παρόντος νόμου έτος υπό των κατά το προηγούμενον άρθρον αιτησομένων διορισμόν μεσίτου εγχωρίων προϊόντων, συνιστάται παρ’ εκάστω εμπορικώ και βιομηχανικώ επιμελητηρίω, εντός της περιφερείας του οποίου θέλουσιν ισχύει αι διατάξεις του παρόντος νόμου, επιτροπή, απαρτιζομένη εκ του οικονομικού εφόρου της έδρας αυτού, ως προέδρου, εκ δύο εμπόρων, υποδεικνυομένων υπό του διοικητικού συμβουλίου του οικείου εμπορικού και βιομηχανικού επιμελητηρίου, και δύο μεσιτών εγχωρίων προϊόντων, υποδεικνυομένων υπό του διοικητικού συμβουλίου του σωματείου μεσιτών εγχωρίων προϊόντων της έδρας του επιμελητηρίου τούτου και, εν ελλείψει τοιούτου, υπό του διοικητικού συμβουλίου του επιμελητηρίου τούτου, ως μελών. Χρέη γραμματέως της επιτροπής εκτελεί υπάλληλος του οικείου επιμελητηρίου, οριζόμενος υπό του προέδρου αυτού. 2.Τα των συνεδριάσεων και εργασιών της επιτροπής, απαρτίας αυτής, αποζημιώσεως του προέδρου, των μελών, και του γραμματέως αυτής υπό των αιτησομένων κατά το προηγούμενον άρθρον διορισμόν, και πάσα άλλη λεπτομέρεια αναγκαία δια την διεξαγωγήν του έργου αυτής κανονισθήσονται δι’ ειδικού κανονισμού, ψηφιζομένου υπό του διοικητικού συμβουλίου του οικείου επιμελητηρίου. Άρθρ.5.-Έκαστος μεσίτης εγχωρίων προϊόντων υποχρεούται εντός (10 ημερών) «μηνός» από της επιδόσεως «του εγγράφου» του διορισμού του «και προ πάσης ενάρξεως της ασκήσεως του επαγγέλματός του» να καταθέση παρά τω ταμείω παρακαταθηκών και δανείων εγγύησιν, οριζομένην εις δραχμάς «1000» ή εις εθνικά χρεώγραφα ίσης αγοραίας αξίας κατά την ημέραν της καταθέσεως. «Η εγγύησις αύτη είναι ακατάσχετος και  ανεκχώρητος, χρησιμεύουσα αποκλειστικώς προς  κάλυψιν των υποχρεώσεων του μεσίτου, των  απορρεουσών     εκ     της     ασκήσεως   του    επαγΣελ. 141 11.Γ.α.14 Μεσίτες Αστικών Συμβάσεων Μεσίτες Εγχώριων Προϊόντων 11.Γ.β.1 γέλματός του, έναντι παντός τρίτου, επιφυλασσομένων πάντοτε των δικαιωμάτων αυτών επί των τυχόν πέρα της εγγυήσεως ταύτης απαιτήσεών των, και προς κάλυψιν των κατ’ αυτού προστίμων. Εάν το ποσόν της εγγυήσεως υποστή μείωσίν τινα, ο μεσίτης υποχρεούται εντός δεκαημέρου να συμπληρώση ταύτην. Η εγγύησις αποδίδεται, μετά μήνα από του θανάτου, παραιτήσεως, ή απολύσεως του μεσίτου και εφόσον δεν υφίσταται νόμιμος απαίτησις κατ’ αυτής, εις τους νομίμους δικαιούχους. Αι κατά την έναρξιν της ισχύος του παρόντος νόμου κατατεθειμέναι εγγυήσεις, συμφώνως προς το τροποποιούμενον άρθρον, προσαρμόζονται εντός μηνός από ταύτης προς τας διατάξεις του παρόντος άρθρου». Αι εντός ( ) φράσεις ετροποποιήθησαν και αι εντός « » προσετέθησαν υπό του ν. 5434 (κατωτ. αρ. 2), υπό του οποίου προσδιωρίσθη ενιαία εγγύησις δραχ. 1000. Άρθρ.6.-1.Η προς τον μεσίτην εγχωρίων προϊόντων διδομένη εντολή δύναται να είναι είτε έγγραφος είτε προφορική. 2.Τα μεσιτικά δικαιώματα καταβάλλονται προς τον μεσίτην κατά τα εκαστοχού ισχύοντα έθιμα. Τα έθιμα ταύτα τηρούνται υπό των εμπορικών και βιομηχανικών επιμελητηρίων, κατά τον ν. 184 δύναται δε ν’ αμφισβητηθώσιν υπό των ενδιαφερομένων επαγγελματικών σωματείων, ή γεωργικών συνεταιρισμών, ή γεωργικών επιμελητηρίων ενώπιον του επί της Εθν. Οικονομίας υπουργού, αποφαινομένου ανεκκλήτως. 3.Δι’ αποφάσεως του διοικητικού συμβουλίου εκάστου εμπορικού και βιομηχανικού επιμελητηρίου αι εντός της περιφερείας αυτού μεσίται εγχωρίων προϊόντων δύναται να υποχρεωθώσιν εις την τήρησιν ειδικών βιβλίων. Άρθρ.7.-1.Οι μεσίται εγχωρίων προϊόντων διώκονται και τιμωρούνται πειθαρχικώς υπό του πειθαρχικού συμβουλίου του εμπορικού και βιομηχανικού επιμελητηρίου εντός της περιφερείας του οποίου ασκούσι το επάγγελμά των, δια τα εξής παραπτώματα: α)παράβασιν διατάξεώς τινος του παρόντος νόμου, β)αυτόβουλον παρέμβασιν εις διαπραγματεύσεις προς σύναψιν συμβάσεως αγοραπωλησίας εγχωρίων προϊόντων, αρξαμένας παρ’ άλλου μεσίτου, κατόπιν εντολής. Σελ. 142 2.Αι επιβαλλόμεναι πειθαρχικαί ποιναί είναι α)επίπληξις, β)πρόστιμον μέχρι δραχμών 1.000, εισπραττόμενον υπό του οικείου επιμελητηρίου και, εν περιπτώσει δυστροπίας, κατά τας περί εισπράξεως δημοσίων εσόδων διατάξεις το ποσόν των επιβαλλομένων προστίμων επιδικάζεται, δια της αποφάσεως της επιβολής, υπέρ του ταμείου προνοίας ή συντάξεων μεσιτών εγχωρίων προϊόντων υφ’ οιονδήποτε τύπον και τίτλον συσταθή τούτο μέχρι συστάσεως του ταμείου τούτου τα υπέρ αυτού πρόστιμα κατατίθενται εις την Εθνικήν Τράπεζαν της Ελλάδος .  γ)προσωρινή παύσις μέχρις έτους. Άρθρ.8.-Οι μεσίται εγχωρίων προϊόντων απολύονται δια πράξεως του προέδρου του οικείου εμπορικού και βιομηχανικού επιμελητηρίου εν περιπτώσει: α)καταδίκης των επί κακουργήματι ή επί πλημμελήματι του άρθρου 22 του Ποιν. Νόμου, β)πειθαρχικής τιμωρίας των δις δια το αυτό παράπτωμα.